જગન્નાથ મંદિર ટ્રસ્ટના મુખ્ય ટ્રસ્ટી મહેન્દ્રભાઈ ઝાએ આજે એક પત્રકાર પરિષદમાં જણાવ્યું કે શહેર પોલીસ કમિશ્નરે વ્યવસ્થાપક કમિટીની અરજીને ધ્યાને લઈ રથયાત્રાની પરવાનગી આપી છે. રથયાત્રા તેના અસલ પરમ્પરાગત માર્ગો ઉપર જ ફરશે. તેના અગ્રભાગમાં 18 શણગારેલા ગજરાજો, ત્યાર બાદ 98 ભારતીય સંસ્કૃતિની ઝાંખી કરાવતી ટ્રકો, અંગ કસરતના પ્રયોગો સાથે 30 અખાડા, 18 ભજન પંડળીઓ સાથે 3 બૅન્ડવાજા વાળા રહેશે. સાધુ-સંતો, ભક્તો સાથે 1000થી 1200 ખલાસી ભાઇઓ રથ ખેંચશે. દેશભરમાંથી 2000 સાધુ-સંતો આવશે. હરિદ્વાર, અયોધ્યા, નાસિક, ઉજ્જૈન, જગન્નાથપુરી તથા સૌરાષ્ટ્રમાંથી આ પ્રસંગે સાધુ-સંતો ઉમટી પડશે.